Қуаныш Айтаханұлы Айтаханов

Қуаныш Айтаханов (14 қараша 1947 ж. Отырар ауданы Шәуілдір ауылы) – ғалым, экономика ғылым кандидаты. Жамбыл қаласындағы мал дәрігерлік техникумын бітірген (1965). Еңбек жолын 1965 ж. Отырар ауданы мал дәрігерлік станциясында мал дәрігері-фельдшері болып бастаған. 1965 – 69 ж. Мәскеу мал дәрігерлік академиясын, Алматы жоғары партия мектебін бітірді. 1970 жылдан Алғабас ауданы ХХІІ партсъезд атындағы кеңшардың бас мал дәрігері болып шаруашылық жұмысына араласа бастады. 

Қоңырат тайпасы Көтенші руының Маңғытай бөлімінен.

1973 ж. қоғамдық-саяси қызметке ауысты. Қазақстан Компартиясы облыс комитеті ұйымдастыру – партия жұмысы бөлімінің нұсқаушысы, Қазақстан ЛКЖО облыс комитетінің екінші хатшысы, Қазығұрт ауданы партия комитетінің хатшысы қызметтерін атқарды. 1977 – 87 ж. Шардара, Қазығұрт аудандарында Халық депутаттары Кеңесі атқару комитеттерінің төрағасы, облыс агроөнеркәсіптік комитеттің бірінші орынбасары қызметтерін атқарды. 

1988 – 93 ж. Арыс қалалық партия комитетінің хатшысы, Халық депутаттары Арыс қалалық кеңесінің төрағасы, облыс әкімінің орынбасары, ал 1994 – 2003 ж. Созақ, Сайрам аудандарының әкімі болды. 2003 – 05 ж. Отырар ауданының әкімі. парламенті Сенатының депутаты (2005). Қазақстан Жоғарғы Кеңесінің депутаты болып сайланған, «Құрмет белгісі» (1980) және «Құрмет» ордендерімен (2004), «Астана» естелік медалімен (1998) марапатталған.Оңтүстік Қазақстан облысының энциклопедиясы

Қуаныш Айтаханұлы Айтаханов

1947 жылы 14 қарашада Шымкент облысы Отырар ауданының Отырар ауылдық кеңесінде туған.  Қазақ

Әкесі - Момбеков Айтахан, марқұм. Анасы - Момбекова Айжамал, марқұм.

Еңбек  Қызыл Ту орденді Мәскеу ветеринарлық академиясын (1970) ветеринар-дәрігер мамандығы бойынша; Алматы жоғары партия мектебін (1981) саясаттанушы мамандығы бойынша бітірген.

Экономика ғылымдарының кандидаты (1996). Кандидаттық диссертациясының тақырыбы: «Қазақстанның оңтүстігінде ауыл шаруашылығы кәсіпорындарын жекешелендірудің ерекшеліктері».

«Сайрам жылнамасы» (2000), «Сайрамда бар сансыз  баб» (2001), «Отырар жәдігерлері» (2004), «Шежірелі Отырар» (2005), «Тәушен» (2005) кітаптарының авторы. Сондай-ақ 90-нан астам мақалалары, жарияланымдары жарық көрген.

Қазақ және орыс тілдерін біледі.

КОКП мүшесі (1991 жылға дейін), «Нұр Отан» ХДП мүшесі (2000 жылдан).

1970 жылдан - Шымкент облысы Алғабас ауданының КОКП XXII съезі атындағы кеңшарында бас ветеринар-дәрігер. 1973 жылдан - Шымкент облыстық партия 
комитетінің нұсқаушысы, Шымкент облыстық комсомол комитетінің екінші хатшысы. 1975 жылдан - Ленин аудандық партия комитетінің екінші хатшысы. 1977 жылдан -
Шардара, Ленин аудандық Халық депутаттары кеңестерінің атқару комитеттерінің төрағасы. 1987 жылдан - Шымкент облыстық аграрлық өнеркәсіп басқарма 
төрағасының орынбасары. 1988 жылдан - Арыс  қалалық партия комитетінің бірінші хатшысы, Шымкент облысы Арыс  қалалық кеңесінің төрағасы. 1992 жылдан - ОҚО 
Арыс ауданының әкімі. 1993 жылдың мамыр айынан -ОҚО әкімінің орынбасары. 1994 жылдан - ОҚО Созақ ауданының әкімі. 1999 жылдан - ОҚО Сайрам ауданының 
әкімі. 2003 жылдан - ОҚО Отырар ауданының әкімі. 2005 жылдан бері -  ҚР Парламенті Сенатының депутаты, Аграрлық мәселелер және  қоршаған ортаны  қорғау 
комитетінің хатшысы.

ҚР Жоғарғы Кеңесінің 12 шақырылымының депутаты (1990-1993),  ҚР Жоғарғы Кеңесінің сайлауы бойынша  Арыс сайлау округінен  ұсынылған, Шымкент облыстық 
Халық депутаттары кеңесінің депутаты (1973-1990). ТМД  қатысушы мемлекеттері Парламентаралық ассамблеясының мүшесі .  Ұлыбритания Бірлескен Корольдігі 
Парламентімен және Солтүстік Ирландия, Жапония Кеңесшілері Палатасымен әріптестік тобының мүшесі. «Құрмет белгісі» (1982), «Құрмет» (2004) ордендерімен: 
«Тың және тыңайған жерлерді игергені үшін» (1984), 
«Астана» (2000), «Қазақстан Республикасының тәуелсіздігіне 10 жыл» (2001), «Қазақстан Конституциясына 10 
жыл» (2005), «Қазақстан Парламентіне 10 жыл» (2006) 
медальдарымен марапатталған.

Әскери атағы - майор.

Діни көзқарасы - дәстүрлі ислам.

Саяси  қайраткер ретіндегі идеалы - Н.Ә. Назарбаев.

Қазақстанның болашағы туралы болжамы - «Әлемнің дамыған 50 елінің санындағы өркендеген мемлекет».

Хоббиі - кітап оқу, жаяу жүріп серуендеу.

Сүйіп оқитын әдебиеті - тарихи романдар.

Үйленген. Жұбайы - Омарова Айман Мағзиқызы (1947 жылы туған). Ұлдары - Ерлан (1974 жылы туған), Нұрлан (1980 жылы туған), Өміржан (1996 жылы туған); қызы - Айгүл (1974 жылы туған).Қазақстан Республикасында кімнің кім екені - 2011 жыл. Екі томдық анықтамалық. Алматы, 2011 ІSВN 978-601-278-473-2
 Сілтемелер

Дереккөздер

Санат:1947 жылы туғандар